Iste cantón fue creyau como conseqüencia d'os Alcuerdos de Washington de 1994 entre a Republica Crovata de Herzeg-Bosnia y a Republica de Bosnia y Herzegovina, quan os bosniacos no controlaban que 477 km2 d'a part principal d'a ciudat de Sarajevo y bell suburbio meridional baixo as suyas posicions de mont Igman. Manimenos as mugas d'o cantón quedoron definidas en os Alcuerdos de Dayton de 1995, por os que a Republica Serbisca habió d'abandonar 800 km2 d'a redolada de Sarajevo, ocupaus dende o encomenzamiento d'o Setio de Sarajevo en 1992. As nuevas mugas plegoron a dividir entidatz de población como Ilidža, que presentan actualment partz tanto en o Cantón de Sarajevo como en a Rechión de Sarajevo-Romanija d'a Republica Serbisca, a on que s'establioron muitos serbos locals.